Apples årlige julevideo er inspireret af Pixars Up

Man ved, at julen nærmer sig, når Apple udsender sin årlige julevideo. Årets udgave er netop ankommet og den henter inspiration fra en af Pixars store successer, nemlig filmen Up. Faktisk har Apple benyttet en del af det Oscar-vindende soundtrack fra Up i en nye reklame.

Men også handlingen trækker tråde til Up. To børn bruger en iPad til at lave en præsentation af familien, inklusive deres afdøde bedstemor, og præsentere som en gave for bedstefaren, der stadig sørger over tabet af sin hustru. Med andre ord; en rigtig tåreperser.

Har man set Pixar-filmen Up, vil man – med hjælp fra musikken – straks tænke på den fem minutter lange sekvens, hvor man ser Carl og Ellie blive forelskede, leve livet sammen og Ellies død. I øvrigt er det i år ti år siden filmen fik premiere i biograferne.

Det er en årelang tradition, at Apple udsender en reklame, maskeret som en julevideo. Ofte med stærkt følelsesmæssigt manipulerende indhold. Den nye video, The Surprise, kan ses øverst i artiklen. Herunder kan du se de sidste ti års videoer fra Apple:

2018: Share Your Gifts

https://youtu.be/aMowWZHk6hY

2017: Sway

https://youtu.be/TkL2QxHLYRg

2016: Frankestein Is Home For Christmas

2015: Someday at Christmas – Stevie Wonder + Andra Day

2014: The Song

2013: Misunderstood

2012: I’ll Be Home

2011: Siri Helps Santa

2010: Under The Covers

Nåede du gennem dem alle? Hvilken er din favorit?

Apples årlige julevideo er inspireret af Pixars Up