Apples årlige julevideo er landet

Det er en tradition, at der hvert år omkring en måned før juleaften lander en julevideo fra Apple. Således også i år, hvor fokus i den to minutter lange reklame julevideo er den nyligt udsendte HomePod mini. En højttaler ikke fås herhjemme endnu.

Men modsat tidligere år, spiller videoen ikke voldsomt på følelser denne gang – og der er i virkeligheden ikke meget af det som undertegnede forstår ved julestemning i videoen. Den kan ses ovenfor.

The Magic of Mini er en til tider lidt besynderlig reklame, hvor hip-hop-sangerinden Tierra Whack møder sin egen mini-me, der hopper ud af Apples højttaler. Netop koblingen mellem musik og humør er en ren Apple-reklame-klassiker – og her muntres Tierra Whack da også gevaldigt op … af sig selv og sin egen musik. Det er nemlig selvsamme Tierra, der står bag musikken, der spiles i videoen.

Bag videoen står Apples sædvanlige reklamebureau, TBWA\Media Arts Lab, oplyser Adweek.

Det er, som nævnt, en juletradition med jule-reklamer fra Apple. Vi har samlet en stribe af dem herunder – inklusive sidste års tåreperser The Surprise, der har hentet inspiration i Pixar-filmen Up!.

2019 : The Surprise

2018 : Share Your Gifts

https://youtu.be/aMowWZHk6hY

2017 : Sway

https://youtu.be/TkL2QxHLYRg

2016 : Frankestein Is Home For Christmas

2015 : Someday at Christmas – Stevie Wonder + Andra Day

Vil du dykke endnu længere tilbage i Apples julevideo-land, kan du se alle videoer tilbage til 2010 i denne artikel.

Apples årlige julevideo er landet